Lingua Rhaetica (Romanica)

Lingua RhaeticaConfer "An Account of the Romansh language" a Iosepho Planta scriptum, et: Ueber den Ursprung und Geschichte der rhaeto-romanischen Sprache a Justus Andeer scriptum. sive Raetica est una e quattuor linguis publicis omnis Helvetiae et pagi Grisoniae. Quae est lingua Indoeuropaea ad familiam linguarum Romanicarum pertinens, id est lingua Rhaetia a lingua Latina oriunda est (sicut et linguae Lusitanica, Hispanica, Francogallica, Italiana, Dacoromanica aliaeque linguae, quibus minor numerus locutorum est).

Sunt aliae linguae, quae sermoni Rhaetico valde propinquae sunt, scilicet:
 Dolomiana Latina lingua (in partibus Tridentini et Altae Athesiae sive Tirolis Meridionalis necnon in valle Cortinae Ampecanorum Belluni provinciae)
 Lingua Foroiuliensis (in provincia Fori Iulii et Venetiae Iuliae)
Itaque quaedam linguarum periti has tres linguas sub nomine Lingua Raetoromanica subsumunt, quod autem valde disputatur.

Sunt quinque dialecti Linguae Rhaeticae:
 "sursilvan" in valle Rheni anterioris (13 879 locutores nativi),
 "sutsilvan" in valle Rheni posterioris (571 locutores nativi), 
 "surmiran" in vallibus Albulae et Iulieri (2 085 locutores nativi),
 "puter" in Endena superiore (2 343 locutores nativi), 
 "ladin vallader" in Endena inferiore et in Valle Monasterii, ibi ut dialectos qui dicitur Jauer (5 138 locutores nativi).

Multis in regionibus oppidisque, ubi adhuc saeculo undevicesimo lingua Rhaetica in usu erat, hodie incolae Germanice loquuntur. Ergo, ad sermonem servandum rumantsch grischun creata est, quae sit lingua franca inter locutores variarum dialectorum linguae Rhaeticae.

Praeterea Radio e Televisiun Rumantscha, societas SRG SSR idée suisse filia, televisionis et radiophoniae programmata linguae Rhaeticae transmittit.

Societas est etiam Lia Rumantscha, quae sermonem Rhaeticum defendit.

 Iacobus Bifrons
 Iosephus Planta
 Pledari Grond
 Raeti

 Bibliographia 
 Iosephus Planta, "An Account of the Romansh language" in Philosophical Transactions of the Royal Society tomus. 66 (1776) pp. 129–59 

 Nexus externi 

 De sermone Rhaetico
 Grammatica Linguae Rhaeticae ("rumantsch grischun")
 Pagina interretialis Radio Televisiun Rumantscha
 De lingua Rhaetica
 Pagina officialis societatis Lia Rumantscha 
 Vocabolarium Anglice - Rhaetice
 Vocabolarium Anglice - Rhaetice
 Vocabolarium Germanice - Rhaetice
 Google Rhaetice

 Notae 

!